
Tisztelt Képviselő-testület!

I. Előzmények:

A Fóti Lepkék Kulturális Értékeinket Megőrző és Építő alapítvány képviseletében Korányi Katalin azzal a kéréssel fordult az Önkormányzathoz, hogy engedélyezzék részére a „Fót” név domain névként történő használatát weboldal és facebook oldal használatához.
A kérelemben foglaltak alapján www.fotcast.hu néven az oldalon podcast formátumban Fót Város meghatározó személyeivel beszélgetnének, illetve kulturális és közéleti programokról informálnák a lakosságot. Terveik szerint a Fótot, illetve a lakosságot érintő eseményekről folytatnának beszélgetéseket, úgymint iskola, óvodaválasztás, fóti kikapcsolódási lehetőségekről, fóti nevezetességekről.
A névhasználat időtartama a kérelem alapján határozatlan időtartamú.
II. A döntéshez szükséges információk, tájékoztatások:

[bookmark: _Hlk65659915]Fót Város Önkormányzata Képviselő-testületének a Fót városnév felvételéről, használatáról és hasznosításáról szóló 44/2016. (X.27.) önkormányzati rendelet (továbbiakban: Rendelet) 2. § (1) bekezdése meghatározza a rendelkezés személyi hatályát, azaz kik kérelmezhetik a névhasználatot.

„2. § (1) A rendelet hatálya - a (3) bekezdésben foglaltak kivételével, - kiterjed a társadalmi, tudományos területen feladatot ellátó, valamint egészségügyi, szociális, gyámügyi, oktatási, kulturális, művelődési, művészeti, valamint sport ágazati területen tevékenységet kifejtő szervezetre, intézményre, továbbá jogi személyiséggel rendelkező és a jogi személyiséggel nem rendelkező gazdasági társaságra (a továbbiakban együtt: Szervezet), továbbá természetes személyre (a továbbiakban: személy).”

A Rendelet 2. § (4) bekezdés f) pontja rendelkezik arról, hogy a „Fót” név internetes portál létrehozásához Domain névként is használható.
„2. § (4) A rendelet tárgyi hatálya
a) a 2. §-ában meghatározott személy és Szervezet által kért elnevezésre,
b) az adott személy vagy Szervezet által folytatandó tevékenység gyakorlásához,
c) rendezvények elnevezéséhez,
d) illetve áru, embléma, jelvény, kiadvány, használati tárgy, vagy egyéb termékek, szolgáltatások elnevezéséhez, készítéséhez vagy forgalmazásához,
e) továbbá üzlet, épület vagy bármely más létesítmény megnevezéséhez,
f) valamint nem az Önkormányzat által megjelentetett és kiadott kiadványokon, sajtótermékeken, elektronikus tájékoztatási eszközökön internetes portál létrehozásához Domain névbe történő felhasználáshoz
kapcsolódó névhasználatra, illetve a név hasznosítására (a továbbiakban együtt: névhasználat) terjed ki, - amely Fót város nevének, továbbá annak bármely más, toldalékos, kötőjeles, ékezetek nélküli és egyéb írásmódú megjelölésére vonatkozik.”

A Rendelet 6. § (1) bekezdése alapján főszabályként névhasználat engedélyezése tárgyában – átruházott hatáskörben a Polgármester dönt, ugyanakkor a Rendelet 3. § (2) bekezdés rendelkezése alapján, domain névként történő használatot a Képviselő-testület jogosult engedélyezni.

„6. § (1) A Fót városnév használatára vonatkozó kérelem tárgyában a Polgármester  – átruházott hatáskörében - határozattal dönt.

3. § (2) A 2. § szerinti személy illetve Szervezet részére az (1) bekezdésben foglalt megjelölés, név vagy ebből képzett mozaikszó vagy azok bármely szóösszetételének Domain névként történő igénylése a Képviselő-testület engedélyéhez kötött.”

A fentiek ismeretében az alábbi határozati javaslatot terjesztem a Tisztelt Képviselő-testület elé.

III. Határozati javaslat:
[bookmark: _Hlk36726545][bookmark: _Hlk24005235]…/2023. (V.31.) KT-határozat

[bookmark: _Hlk32062977]Fót Város Önkormányzat Képviselő-testülete a Fóti Lepkék Kulturális Értékeinket Megőrző és Építő Alapítvány (székhelye: 2151 Fót, Lehet utca 32., képviseli: Korányi Katalin elnök), mint kérelmező számára „Fót” domain névként történő használatát 
engedélyezi.
A felhasználás ideje, érvényességének időtartama: határozatlan időre 
Az engedélyezett felhasználás céljának megjelölése: domain névként, www.fotcast.hu megjelöléssel.

A Képviselő-testület felhívja kérelmező figyelmét, hogy Fót városnév felvételéről, használatáról és hasznosításáról szóló 44/2016. (X.27.) önkormányzati rendelet 8. §-ban meghatározott esetekben az engedély visszavonható.
Az engedély nem vonatkozik a városnevet tartalmazó bármilyen termék kereskedelmi célú gyártására és forgalomba hozatalára. Az engedélyt vissza kell vonni, amennyiben a névhasználat ettől eltérő módon kerül felhasználásra.
Az eljárás illeték és költségmentes.
A döntés ellen önálló fellebbezésnek nincs helye. Amennyiben kérelmező a döntéssel nem ért egyet, bírósági felülvizsgálatot kezdeményezhet.
Indokolás
[bookmark: _Hlk135300932]A Fóti Lepkék Kulturális Értékeinket Megőrző és Építő Alapítvány (székhelye: 2151 Fót, Lehet utca 32., képviseli: Korányi Katalin elnök), mint kérelmező, 2023. április 18. napján kérelmet nyújtott be Fót város nevének domain névként történő használatának engedélyezése iránt. A Fóti Lepkék Kulturális Értékeinket Megőrző és Építő Alapítvány kérelmében megjelölte, hogy weboldal és facebook oldal internetes felületének megvalósításához kéri az engedélyt. Az egyesület civil szervezetnek minősül. 
A Fót városnév felvételéről, használatáról és hasznosításáról szóló 44/2016. (X.27.) önkormányzati rendelet az alábbiakról rendelkezik:
2. § (1) A rendelet hatálya - a (3) bekezdésben foglaltak kivételével, - kiterjed a társadalmi, tudományos területen feladatot ellátó, valamint egészségügyi, szociális, gyámügyi, oktatási, kulturális, művelődési, művészeti, valamint sport ágazati területen tevékenységet kifejtő szervezetre, intézményre, továbbá jogi személyiséggel rendelkező és a jogi személyiséggel nem rendelkező gazdasági társaságra (a továbbiakban együtt: Szervezet), továbbá természetes személyre (a továbbiakban: személy).
(4) A rendelet tárgyi hatálya
a) a 2. §-ában meghatározott személy és Szervezet által kért elnevezésre,
b) az adott személy vagy Szervezet által folytatandó tevékenység gyakorlásához,
c) rendezvények elnevezéséhez,
d) illetve áru, embléma, jelvény, kiadvány, használati tárgy, vagy egyéb termékek, szolgáltatások elnevezéséhez, készítéséhez vagy forgalmazásához,
e) továbbá üzlet, épület vagy bármely más létesítmény megnevezéséhez,
f) valamint nem az Önkormányzat által megjelentetett és kiadott kiadványokon, sajtótermékeken, elektronikus tájékoztatási eszközökön internetes portál létrehozásához Domain névbe történő felhasználáshoz
kapcsolódó névhasználatra, illetve a név hasznosítására (a továbbiakban együtt: névhasználat) terjed ki, - amely Fót város nevének, továbbá annak bármely más, toldalékos, kötőjeles, ékezetek nélküli és egyéb írásmódú megjelölésére vonatkozik.

3. § (1) A rendelet 2. §-ában meghatározott személy és Szervezet által, a
a) Fót,
b) Fót Város,
c) Fóti (fóti),
d) Foth
e) Folth
f) Fot
g) FOTI
megjelölés, illetve név (ezek bármely toldalékos formája) nem kizárólagos jellegű felvétele, használata, illetve hasznosítása - a rendelet keretei között, - a Képviselő-testület engedélyéhez kötött.
(2) A 2. § szerinti személy illetve Szervezet részére az (1) bekezdésben foglalt megjelölés, név vagy ebből képzett mozaikszó vagy azok bármely szóösszetételének Domain névként történő igénylése a Képviselő-testület engedélyéhez kötött.

6. § (1) A Fót városnév használatára vonatkozó kérelem tárgyában a Polgármester – átruházott hatáskörében - határozattal dönt.
(2) Az (1) bekezdés szerinti engedély kiadását meg kell tagadni, ha:
a) a tervezett használat vagy annak módja, célja és körülményei az Önkormányzat illetve a város lakosságának jogait, jogos érdekeit sérti, vagy veszélyezteti, vagy
b) a tervezett használat módja vagy körülménye méltatlan az Önkormányzathoz, vagy
c) a tervezett használat célja vagy módja az Alaptörvénybe, vagy más jogszabályba ütközik, vagy
d) a kérelmezett névhasználat nem különbözik korábban már nyilvántartásba vett más, hasonló működési körben és azonos területen tevékenykedő jogalanyok részére engedélyezett névhasználattól (a továbbiakban: névkizárólagosság), vagy
e) olyan Szervezet, vagy személy nyújt be kérelmet,
ea)	akinek ugyanolyan tartalmú kérelmét a Polgármester korábban elutasította,
eb) akitől az ún. névhasználat jogát a Képviselő-testület korábban megvonta, és az elutasításról, illetve a megvonásról szóló döntés közlésének napjától az új kérelem benyújtásáig legalább kettő év időtartam nem telt el, vagy
f) egyéb, különösen indokolt esetben.

(3) Az (1) bekezdés szerinti engedély kiadása megtagadható, ha:
a)  a kérelem a névkizárólagosság elvébe nem ütközik, de ugyanazon tevékenység gyakorlásához a Képviselő-testület már névhasználati engedélyt adott ki,
b) a folytatni kívánt, tervezett tevékenység nem jogellenes, de az összes körülmény alapján, a Képviselő-testület megítélése szerint bizonyíthatóan a település - gazdasági ciklusprogramban deklarált - érdekeivel ütközik, vagy
c) a névhasználat célja nem jogellenes, de a Képviselő-testület megítélése szerint Fót lakossága nagy részének ellenérzését válthatja ki.

8. § (1) A kiadott engedélyt vissza kell vonni, ha a használat vagy annak célja, módja és körülményei az Önkormányzat és a város lakosságának jogait, jogos érdekeit sérti, vagy veszélyezteti, továbbá a 6. § (2) bekezdése b)-c) pontjában meghatározott esetekben.
(2)	A kiadott engedélyt vissza kell vonni, ha a rendelet 2. §-ában meghatározott Szervezet bejegyzését, vagy nyilvántartásba vételét az illetékes bíróság elutasítja, vagy a jogerős bejegyzésről, nyilvántartásba vételről szóló bírósági határozatot a Szervezet 15 napon belül a Hivatalnak nem mutatja be.
(3)	A kiadott engedélyt vissza lehet vonni, ha a felhasználó az engedélyben meghatározott feltételeket, előírásokat - legalább kettő alkalommal, bizonyítható módon - megsérti.
(4)	A felhasználó (engedélyes) köteles a Hivatalrészére írásban bejelenteni, ha azt a tevékenységet, melyhez az engedélyt megkapta, már nem folytatja, a létesítményt nem üzemelteti, illetve működését jogutód nélkül megszünteti, a tevékenység, üzemeltetés, illetve működés megszűnését követő 30 napon belül.
(5)	 Az (4) bekezdés szerinti bejelentés kézhezvételét követően a Bizottság, a felhasználó (engedélyes) részére kiadott engedélyt visszavonhatja.

A Képviselő-testület megállapítja, hogy a Fót városnév használata nem kereskedelmi célú és nem ellentétes a jogszabályban meghatározott célokkal. Fót városnév használata a Fót városnév felvételéről, használatáról és hasznosításáról szóló 44/2016. (X. 27.) önkormányzati rendelet 3. §-a alapján került engedélyezésre.
Az Ákr. 51.§-a alapján eljárási kötelezettség nem került megállapításra, ezért annak viseléséről nem kell rendelkezni.

A jogorvoslatra vonatkozó tájékoztatás az általános közigazgatási rendtartásról szóló 2016. évi CL. törvény 116. § (4) bekezdés b) pontján alapszik. 
A hatáskör gyakorlása a Fót városnév felvételéről, használatáról és hasznosításáról szóló 44/2016. (X. 27.) önkormányzati rendelet 3. § (2) bekezdésén-, valamint a 6.§ (3) c) pontján-, az illetékesség az általános közigazgatási rendtartásról szóló 2016. évi CL. törvény 16. § (2) b) pontján alapul.

Felelős: polgármester
Határidő: 2023. június 15.

Jogszabályok:
· Magyarország helyi önkormányzatairól szóló 20211. évi CLXXXIX törvény 46. § (2) bekezdés a) pont
· Fót Város Önkormányzata Képviselő-testületének a Fót városnév felvételéről, használatáról és hasznosításáról szóló 44/2016. (X.27.) önkormányzati rendelet

